L'alumnat de l'Espriu es passeja per «Girona temps de flors» | INS Salvador Espriu -
Hem visitat el Museu del Tresor de la Catedral on hi ha el Tapís de la Creació. En Jesús, el professor de religió ens l'ha mostrat i ha explicat el significat de cada part del Tapís. Dins la Catedral hi ha 4 maquetes que segueixen l'evolució del temple fins els nostres dies. També hi hem parat atenció juntament als vitralls de colors que formen els finestrals del temple.
Tot caminant, hem recorregut tota l'exposició. Ens hem cansat força. A molts de nosaltres ens ha sorprès la Muralla quan l'hem resseguida per dins. Hem pujat a totes les torres per veure amb els prismàtics l'entorn, especialment on era Salt. Caminant des dels Jardins dels Alemanys, per la Muralla hem arribat al Refugui Antiaeri dels Jardins dels Infants. Hem entrat i, dins la foscor, hem intentat imaginar els moments de la guerra civil, on la gent de Girona s'amagava per fugir del perill dels bombardejos. Voltar per Girona ens ha agradat però pujar al trenet que agafen normalment els turistes ha estat molt divertit i còmode.